मीडिया रिपोर्ट्स के अनुसार नीरज कुमार ने कहा कि जिन खिला़ड़ियों पर नज़र रखी जा रही है वह सभी एक ही टीम के हैं.उन्होंने यह भी बताया कि सभी खिलाड़ी भारतीय हैं लेकिन उनके नाम बताने से इनकार कर दिया.एस 



श्रीसांत समेत तीन खिलाड़ियों को पिछले हफ़्ते ही आईपीएल में 



स्पॉट फ़िक्सिंग के आरोप में गिरफ़्तार किया गया था.हालाँकि इन खिलाड़ियों के परिजन इन आरोपों से इनकार करते हैं. श्रीसंत ने भी अपने वकील के माध्यम से भेजे एक बयान में अपने को निर्दोष बताया है और कहा है कि वे जाँच से बेदाग़ होकर बाहर निकलेंगे.दिल्ली पुलिस कमिश्नर ने इंडियन एक्सप्रेस अख़बार को कहा, “हमारी जांच का दायरा बढ़ सकता है और हम जल्द ही सट्टेबाज़ों के एक और गिरोह का भंडाफोड़ करेंगे.”नीरज कुमार ने अख़बार को आगे बताया, “हम अन्य टीमों और खिलाड़ियों पर भी नज़र रखे हुए हैं, ख़ासतौर पर एक टीम के तीन खिलाड़ियों पर.”उन्होंने खिलाड़ियों के नाम बताने से यह कहकर इनकार कर दिया कि इससे “जांच प्रभावित होगी.”पुलिस के अनुसार खिलाड़ी सट्टेबाज़ों को संदेश देने के लिए “अपनी घड़ी घुमाने”, “तौलिए को पैंट में खोंसने”, “कमीज़ से लॉकेट बाहर निकालने” या “अपने कपड़ों से इशारे करने” जैसे कोड इस्तेमाल करते हैं.अभी तक गिरफ़्तार किए गए तीनों खिलाड़ी आईपीएल में 



राजस्थान रॉयल्स टीम से हैं. इन खिलाड़ियों को राजस्थान रॉयल की टीम और बीसीसीआई ने निलंबित कर दिया है.मंगलवार को दिल्ली की एक अदालत ने उनकी हिरासत पांच दिन के लिए और बढ़ा दी है.इस मामले में कई सट्टेबाज़ों को गिरफ़्तार किया गया है.मुंबई पुलिस ने विंदू दारा सिंह को भी गिरफ़्तार किया. बॉलीवुड से जुड़े किसी व्यक्ति की यह पहली गिरफ़्तारी थी.विंदू दारा सिंह ने अभी तक सार्वजनिक रूप से कोई बयान नहीं दिया है. लेकिन मुंबई पुलिस का दावा है कि विंदू दारा सिंह के सट्टेबाज़ों से संपर्क हैं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)